- Hindi News
- National
- जिले के 129 केंद्रों पर करीब 29 हजार ने दी परीक्षा उड़नदस्तों ने रखी नजर, आज होगा कंप्यूटर का पेपर
जिले के 129 केंद्रों पर करीब 29 हजार ने दी परीक्षा उड़नदस्तों ने रखी नजर, आज होगा कंप्यूटर का पेपर
श्रीगंगानगर| अंग्रेजीके पेपर के साथ गुरुवार को 12वीं बोर्ड की परीक्षा शुरू हो गई। विभिन्न केंद्रों पर सुबह साढ़े आठ बजे परीक्षा शुरू हुई। छात्र-छात्राओं की सघन जांच के बाद उन्हें परीक्षा कक्ष में प्रवेश करने दिया गया। ज्यादातर विद्यार्थियों ने पेपर को आसान बताया। जिले में 129 केंद्रों पर परीक्षा हुई। बोर्ड की सख्ती को देखते हुए छात्र-छात्राएं सुबह साढ़े सात बजे ही परीक्षा केंद्रों पर पहुंच गए। नकल रोकने के उद्देश्य से केंद्रों पर परीक्षकों ने जांच के बाद बच्चों को परीक्षा कक्ष में जाने दिया। वहीं उड़दस्तों ने समय-समय पर परीक्षा केंद्रों में पहुंचकर बच्चों पर नजर रखी। शिक्षा अधिकारी ने बताया कि 12वीं के 29101 परीक्षार्थी रजिस्टर्ड हैं। परीक्षा देकर निकली छात्रा शैफाली ने बताया कि पेपर सिलेबस के अनुरूप था। हालांकि कुछ सवालों ने थोड़ा परेशान किया, लेकिन ओवरऑल पेपर अच्छा रहा। जिले में लगभग सभी जगह शांतिपूर्ण तरीके से परीक्षा हुई। शुक्रवार को कंप्यूटर और शनिवार को हिंदी अनिवार्य की परीक्षा है।
श्रीगंगानगर. पहला ही पेपर इतना अच्छा हुआ कि चमक उठे चेहरे।
tgl_Latn sot_Latn hin_Deva hin_Deva hin_Deva hin_Deva